Joi, 16 mai, Primăria Târgoviște începe lucrările de asfaltare pe Str. Grigore Alexandrescu. Întrucât se va circula cu unele restricții, autoritățile fac apel la participanții la traficul rutier să evite pe cât posibil zona.
„O arteră importantă din Municipiul Târgoviște va intra joi, 16 mai, într-un proiect de modernizare, fiind vorba de carosabil, pentru că trotuarele au fost deja făcute. Este vorba de Strada Grigore Alexandrescu, așa că, fac un apel la participanții la traficul rutier, dacă se poate, ca în perioada următoare, cam o săptămână, să evite această zonă. Vor fi restricții de circulație pentru că vom reface îmbrăcămintea asfaltică de la intersecția cu Calea Câmpulung până la intersecția cu Str. Cetății”- a transmis primarul Cristian Stan.